
1. ASJAOLUD JA MENETLUSE KÄIK
	06.03.2018 ehitisregistri elektroonilisse keskkonda läbivaatamiseks laekus A. Daumani tn 2d, Narva  kinnistule sõidukite teeninduse hoone (ehitisregistri kood  120853673),  kaugküttetorustiku (ehitisregistri kood  220854946) ja veetorustiku (ehitisregistri kood  220854947) püstitamiseks ehitusloa taotlus koos ehitusprojektiga (töö nr 18EP1502, peaprojekteerija Solpro OÜ). 

21.03.2018 ehitusloa eelnõu nr 1812271/05647 on genereeritud, menetluse nr 129804 ning suunatud pädevatele asutusele kooskõlastamiseks ning arvamuse avaldamiseks.

Ehitusprojekt avastatud puudustega on tagastatud taotlejale märkuste lahendamiseks.
01.06.2018 lõplikult kõrvaldatud puudustega ehitusprojekt on ehitisregistri elektroonilises keskkonnas tagastatud.
07.06.2018 ehitusprojekt on kooskõlastatud Päästeameti Ida-päästekeskuse poolt, 01.06.2018 - Linnamajandusameti poolt ja 25.05.2018 - Arhitektuuri- ja planeerimise osakonna poolt, 
25.05.2018 haldusmenetluse seaduse § 11 lg 1 p 4 kohaselt on kaasatud menetlusosalisena ehitusloa andmise menetlusse A. Daumani tn 2 kinnistu omanik oma arvamuse kirjalikuks väljendamiseks A. Daumani tn 2d kinnistule sõidukite teeninduse hoone,  kaugküttetorustiku  ja veetorustiku  püstitamise kohta ehitusloa andmiseks (linnavalitsuse dok.registri nr 1-13.2/2411). Käesoleva ajani arvamust või kooskõlastust ei ole esitatud.
Ehitusseadustiku § 42 lg 9 kohaselt kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti. 

	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt

      järelevalve osakonna põhiülesandeks on ehitus- ja kasutuslubade taotluste menetlemine ning

       linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa
      andmine, muutmine, kehtetuks tunnistamine või andmisest keeldumine.
3. OTSUS
Anda ehitusluba A. Daumani tn 2d, Narva  kinnistule sõidukite teeninduse hoone (ehitisregistri kood  120853673),  kaugküttetorustiku (ehitisregistri kood  220854946) ja veetorustiku (ehitisregistri kood  220854947) püstitamiseks vastavalt ehitusprojektile (töö nr 18EP1502, peaprojekteerija Solpro OÜ).   

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

